
PËR RATIFIKIMIN E MARRËVESHJES PËR THEMELIMIN E FONDIT TË BALLKANIT PERËNDIMOR DHE STATUTIT TË TIJ

	Në mbështetje të neneve 78, 83, pika 1, dhe 121, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

	Ratifikohet marrëveshja për themelimin e Fondit të Ballkanit Perëndimor dhe statutit të tij.

Neni 2

	Ky ligj hyn në fuqi 15 ditë pas botimit në Fletoren Zyrtare.

Miratuar në datën 4.2.2016

Shpallur me dekretin nr. 9421, datë 11.2.2016 të Presidentit të Republikës së Shqipërisë, Bujar Nishani

MARRËVESHJE 
PËR THEMELIMIN E FONDIT TË BALLKANIT PERËNDIMOR

Qeveritë e Republikës së Shqipërisë, Bosnjë dhe Hercegovinës, Kosovës[footnoteRef:1], Republikës së Maqedonisë, Malit të Zi dhe Republikës së Serbisë (referuar në vijim si “Palë Kontraktuese”); [1:  Ky përcaktim është pa paragjykim ndaj  qëndrimeve mbi statusin dhe është në përputhje me Rezolutën e KS-së të OKB-së nr. 1244 dhe Opinionin e GJND-së mbi Deklaratën e Pavarësisë së Kosovës. ] 

Të udhëhequra nga dispozitat e Deklaratës së Përbashkët të Ballkanit Perëndimor, të nënshkruar më 31 tetor 2014, në Bratislavë,
bien dakord si më poshtë:

Neni l

Themelohet Fondi i Ballkanit Perëndimor (referuar në vijim si “Fondi”), me seli në Tiranë.  

Neni 2

Miratohet Statuti i Fondit dhe përbën një aneks të kësaj Marrëveshjeje. 

Neni 3

Kjo Marrëveshje dhe aneksi i tij mund të amendohen me shkrim, me miratim të Palëve Kontraktuese.
Neni 4

1. Kjo Marrëveshje është e hapur për nënshkrim nga Palët Kontraktuese.
2. Kjo Marrëveshje miratohet në zbatim të legjislacionit përkatës të secilës Palë Kontraktuese dhe hyn në fuqi në ditën kur instrumenti i fundit, që vërteton miratimin, depozitohet te Qeveria e Republikës së Shqipërisë që vepron si Depozitues. 

Neni 5

Qeveria e Republikës së Shqipërisë, e cila vepron si Depozituese, njofton të gjitha Palët Kontraktuese mbi depozitimin e të gjitha instrumenteve që vërtetojnë miratimin, hyrjen në fuqi të saj, si dhe mbi çdo fakt tjetër që lidhet me këtë Marrëveshje. 
Neni 6

1. Secila Palë Kontraktuese mund të tërhiqet nga kjo Marrëveshje në çdo kohë, duke i dërguar një njoftim me shkrim Depozituesit, i cili, më pas, i dërgon secilës Palë Kontraktuese një kopje të vërtetuar të njoftimit. 
2. Tërheqja hyn në fuqi gjashtë muaj nga data kur njoftimi është marrë nga Depozituesi. 
3. Shpërndarja e Fondit, në përputhje me Statutin e Fondit, përbën zgjidhjen e kësaj Marrëveshjeje dhe marrëdhënieve të saj me Palët e tjera Kontraktuese. 

Neni 7 

1. Qeveria e Shqipërisë vepron si Depozituese e kësaj Marrëveshjeje. 
2. Origjinali i kësaj Marrëveshjeje, në një kopje të vetme në gjuhën angleze, depozitohet te Depozituesi, i cili i dërgon secilës Palë Kontraktuese një kopje të vërtetuar. 
Në dëshmi të kësaj, të nënshkruarit, të autorizuar si duhet nga Qeveritë përkatëse, nënshkruajnë këtë Marrëveshje. 

Bërë në Pragë, në datën e trembëdhjetë të nëntorit, dy mijë e pesëmbëdhjetë, në një origjinal të vetëm në gjuhën angleze.
Republika e Shqipërisë:
Bosnjë dhe Hercegovina:
Kosova[footnoteRef:2]: [2:  Ky përcaktim është pa paragjykim ndaj  qëndrimeve mbi statusin dhe është në përputhje me Rezolutën e KS-së të OKB-së nr. 1244 dhe Opinionin e GJND-së mbi Deklaratën e Pavarësisë së Kosovës.] 

Republika e Maqedonisë:
Mali i Zi:
Republika e Serbisë:

ANEKSI I

STATUTI I FONDIT TË BALLKANIT PERËNDIMOR

KAPITULLI NJË
QËLLIMI DHE OBJEKTIVAT

Neni 1

Qëllimi i Fondit është të promovojë:
- zhvillimin e një bashkëpunimi më të ngushtë ndërmjet Palëve Kontraktuese;
- forcimin e lidhjeve ndërmjet Palëve Kontra-ktuese;
- integrimin e Palëve Kontraktuese në Bashki-min Evropian;
- prezantimin e përbashkët të Palëve Kontra-ktuese në vende të treta.

Neni 2

Objektivat e Fondit ndiqen nëpërmjet mbështetjes financiare të aktiviteteve në çdo fushë që kontribuon për bashkëpunimin ndërkufitar dhe ndërrajonal dhe për forcimin e kohezionit rajonal, në veçanti në fushat e mëposhtme: 
- nxitja dhe zhvillimi i bashkëpunimit kulturor;
- nxitja dhe zhvillimi i shkëmbimeve shkencore, kërkimit dhe bashkëpunimit në fushën e arsimit ndërmjet Palëve Kontraktuese;
- nxitja dhe zhvillimi i shkëmbimeve ndërmjet të rinjve;
- nxitja e zhvillimit të qëndrueshëm të Palëve Kontraktuese.
Bashkëpunimi ndërmjet Palëve Kontraktuese në këto fusha, i rregulluar sipas traktateve të tjera ndërkombëtare, nuk do të ndikohet nga kjo Marrëveshje.
Neni 3

Fondi mund të mbështesë projekte që e kanë origjinën nga vende të tjera, përveç Palëve Kontraktuese, me kusht që të kenë të paktën 2 (dy) partnerë bashkorganizues nga Palët Kontraktuese dhe që tema e projekteve të lidhet me rajonin e Ballkanit Perëndimor. 

KAPITULLI DY
SELIA DHE ANËTARËSIA

Neni 4

Palët Kontraktuese të kësaj Marrëveshjeje janë Themeluesit e Fondit. Selia e Fondit është në Tiranë, Republika e Shqipërisë. 

KAPITULLI TRE
STRUKTURA ORGANIZATIVE

Neni 5

Organet qeverisëse të Fondit, janë: 
- Konferenca e Ministrave të Punëve të Jashtme;
- Këshilli i Zyrtarëve të Lartë;
- Drejtori Ekzekutiv; 
- Sekretariati.
Neni 6

Fondi ka dhe përdor, siç mund ta kërkojë rasti, një Vulë që ka një pajisje ose stampë me mbishkrimin “Fond i Ballkanit Perëndimor”. Vula e Fondit mbahet nën administrimin e Drejtorit Ekzekutiv.

KAPITULLI KATËR
KONFERENCA E MINISTRAVE TË PUNËVE TË JASHTME

Neni 7

Konferenca e Ministrave të Punëve të Jashtme është organi më i lartë i Fondit. 

Neni 8

Konferenca e Ministrave të Punëve të Jashtme përbëhet nga Ministrat e Punëve të Jashtme të Palëve Kontraktuese ose përfaqësuesit e tyre të autorizuar sipas rregullave. 




Neni 9

Konferenca e Ministrave të Punëve të Jashtme cakton nga anëtarët e vet Kryetarin e saj, me Kryesinë e Radhës që qarkullon në rend alfabetik në gjuhën angleze të emrave të Palëve Kontraktuese. 
Neni 10

Mandati i Kryetarit të Konferencës së Ministrave të Punëve të Jashtme është njëvjeçar dhe i paripërsëritshëm. 

Neni 11

Konferenca e Ministrave të Punëve të Jashtme miraton çdo vit Buxhetin e Fondit, pasqyrat vjetore të Palëve Kontraktuese dhe pagimin e buxhetit të paraqitur nga Këshilli i Zyrtarëve të Lartë. 
Konferenca e Ministrave të Punëve të Jashtme cakton kontributet vjetore të Palëve Kontraktuese dhe datat e pagesës së tyre.

Neni 12

Konferenca e Ministrave të Punëve të Jashtme miraton planet vjetore dhe afatgjata në lidhje me aktivitetet e Fondit. 

Neni 13

Konferenca e Ministrave të Punëve të Jashtme miraton kërkesat për Anëtarësim në FBP dhe pranimin e tyre në FBP.

Neni 14

Konferenca e Ministrave të Punëve të Jashtme pranon/miraton Rregullat e Procedurës së Sekretariatit dhe mund të vendosë për ndryshimet e tyre. 
Neni 15

Konferenca e Ministrave të Punëve të Jashtme miraton rezolutat me konsensus. 

Neni 16

Konferenca e Ministrave të Punëve të Jashtme takohet, të paktën një herë në vit. Kryetari i Konferencës së Ministrave të Punëve të Jashtme planifikon vendin dhe datën e sesionit të saj. 



KAPITULLI PESË
KËSHILLI I ZYRTARËVE TË LARTË

Neni 17

Këshilli i Zyrtarëve të Lartë përbëhet nga Zyrtarë të Lartë nga Ministritë e Punëve të Jashtme të Palëve Kontraktuese ose përfaqësues të tjerë të emëruar sipas rregullave.

Neni 18

Sesionet e Këshillit të Zyrtarëve të Lartë kryesohen nga i plotfuqishmi i Palës Kontraktuese, përfaqësuesi i së cilës mban postin e Kryetarit të Konferencës së Ministrave të Punëve të Jashtme. 

Neni 19

Këshilli i Zyrtarëve të Lartë përgatit programet e aktiviteteve të Fondit dhe raporton për zbatimin e tyre në vitin pararendës dhe i paraqet për miratim në Konferencën e Ministrave të Punëve të Jashtme. 

Neni 20

Këshilli i Zyrtarëve të Lartë përgatit projekt-buxhetet e Fondit dhe raporton për shfrytëzimin e tyre në vitin pararendës dhe i paraqet për miratim në Konferencën e Ministrave të Punëve të Jashtme. 

Neni 21

Këshilli i Zyrtarëve të Lartë përcakton udhëzimet detyruese për aktivitetet e Drejtorit Ekzekutiv dhe rregullat që drejtojnë përgatitjen, pranimin dhe zbatimin e projekteve të paraqitura te Fondi, duke marrë në konsideratë rregullat që administrojnë të drejtat dhe detyrat e Drejtorit Ekzekutiv, të përcaktuara nga Konferenca e Ministrave të Punëve të Jashtme. 

Neni 22

Këshilli i Zyrtarëve të Lartë harton programet dhe dokumentet për sesionet e Konferencës së Ministrave të Punëve të Jashtme.

Neni 23

Këshilli i Zyrtarëve të Lartë i miraton vendimet me konsensus.
Neni 24

Këshilli i Zyrtarëve të Lartë takohet të paktën një herë çdo gjashtë muaj dhe midis këtyre periudhave, sa herë që e çmon të përshtatshme, për realizimin e objektivave të përcaktuar në kapitullin një. Kryetari i Këshillit të Zyrtarëve të Lartë planifikon vendin dhe datën e sesioneve të tij. 

Neni 25

Këshilli i Zyrtarëve të Lartë miraton Rregullat e veta të Procedurës që do t’i nënshtrohen miratimit nga Konferenca e Ministrave të Punëve të Jashtme. 

Neni 26

Këshilli i Zyrtarëve të Lartë mund t’i propozojë Konferencës së Ministrave të Punëve të Jashtme ndryshime në Rregullat e Procedurës së Sekretariatit, të cilat duhet të miratohen në bazë të nenit 14.

KAPITULLI GJASHTË
DREJTORI EKZEKUTIV, NËNDREJTORI EKZEKUTIV DHE SEKRETARIATI

Neni 27

Drejtori Ekzekutiv do të shërbejë si funksionari drejtues ekzekutiv i Fondit dhe përfaqëson Fondin. Drejtori Ekzekutiv është përgjegjës për zbatimin e objektivave të Fondit dhe të performancës së efektshme të tij.
Drejtori Ekzekutiv do të ngarkohet të përfaqësojë Fondin dhe interesat e tij, dhe të bëjë përfaqësime në emër të Fondit. Në emër të Fondit, Drejtori Ekzekutiv do të ngarkohet nga Konfe-renca e Ministrave të Punëve të Jashtme të nënshkruajë Marrëveshjen ndërmjet Republikës së Shqipërisë dhe Fondit të Ballkanit Perëndimor dhe marrëveshje të tjera përkatëse për funksionimin e fondit.
Drejtori Ekzekutiv drejton Sekretariatin. 
Drejtori Ekzekutiv drejton të gjitha përpjekjet për mbledhjen e fondeve, në emër të Fondit të Ballkanit Perëndimor. 
Drejtori Ekzekutiv përgatit raportet dhe buxhetin për organizmat përkatës të vendim-marrjes. 
Drejtori Ekzekutiv koordinon procesin e thirrjes për propozime, vlerësimet për projekt-propozimet dhe përgatit rekomandimet për veprimet e granteve te Zyrtarët e Lartë të Këshillit për vendim.
Drejtori Ekzekutiv koordinon monitorimin dhe vlerësimin e projekteve të realizuara. 
Drejtori Ekzekutiv udhëton shpesh në rajon për të kontaktuar Palët e interesuara dhe merr pjesë në evente lidhur me aktivitetet e Fondit. 
Drejtori Ekzekutiv përgatit dhe koordinon komunikimin e Fondit.

Neni 28

Secila Palë Kontraktuese ka të drejtë të caktojë kandidatin e saj për pozicionin e Drejtorit Ekzekutiv dhe Nëndrejtorit Ekzekutiv. Drejtori Ekzekutiv dhe Nëndrejtori Ekzekutiv caktohen nga Konferenca e Ministrave të Punëve të Jashtme me konsensus. Mandati i Drejtorit Ekzekutiv dhe të Nëndrejtorit Ekzekutiv është tre vjet dhe i paripërsëritshëm, përveç rasteve kur, nëse vendoset ndryshe nga Konferenca e Ministrave të Punëve të Jashtme.
Neni 29

Konferenca e Ministrave të Punëve të Jashtme përcakton rregullat lidhur me të drejtat dhe detyrat e Drejtorit Ekzekutiv dhe të Nëndrejtorit Ekzekutiv, mënyrën se si duhet të kryhen si mandatet e Drejtorit Ekzekutiv dhe të Nëndrejtorit Ekzekutiv. 
Neni 30

Drejtori Ekzekutiv merr pjesë në sesionet e Konferencës së Ministrave të Këshillit të Zyrtarëve të Lartë në cilësinë e këshilltarit. 

Neni 31

Drejtori Ekzekutiv është përgjegjës për funksionimin e Sekretariatit dhe në përputhje me legjislacionin e Palës Kontraktuese në territorin ku Fondi ka selinë përcakton afatet dhe kushtet e punësimit për afatin e Sekretariatit, në zbatim të rregullave të miratuara nga Konferenca e Ministrave të Punëve të Jashtme. 

Neni 32

Drejtori Ekzekutiv informon rregullisht Kryetarin e Këshillit të Zyrtarëve të Lartë mbi mënyrën e zbatimit të programit të veprimtarive të Fondit, përgatit pasqyrat vjetore dhe pagimin e buxhetit të Fondit. 

Neni 33

Sekretariati është përgjegjës për shërbimet që sigurohen gjatë sesioneve të Këshillit të Zyrtarëve të Lartë dhe shërbimet që jepen në lidhje me sesionet e Konferencës së Ministrave të Punëve të Jashtme, si dhe shërbimet e tjera lidhur me funksionimin e Fondit. 

Neni 34

Përgjegjësitë e Drejtorit Ekzekutiv janë të karakterit ndërkombëtar. Në kryerjen e detyrave të tij/saj, Drejtori Ekzekutiv zbaton rregullat e përcaktuara nga Konferenca e Ministrave të Punëve të Jashtme dhe nuk merr udhëzime nga palët e treta. 
Në kryerjen e detyrave të tyre, Drejtori Ekzekutiv dhe Stafi i Sekretariatit të FBP-së nuk kërkojnë, marrin apo veprojnë mbi bazën e udhëzimeve të ndonjë qeverie apo ndonjë autoriteti tjetër jashtë Fondit. 
Secila Palë Kontraktuese merr përsipër të respektojë karakterin ndërkombëtar ekskluziv të përgjegjësive të Drejtorit Ekzekutiv dhe Stafi i Sekretariatit nuk kërkon të ndikojë tek ato për shkarkimin e përgjegjësive të tyre. 

Neni 35

1. Stafi i FBP-së përbëhet nga persona, të cilët punojnë nën autoritetin e Drejtorit Ekzekutiv dhe të Nëndrejtorit Ekzekutiv. 
2. Stafi i FBP-së përbëhet nga shtetas të Pjesëmarrësve, duke marrë parasysh përfaqësimin e duhur të të gjitha Palëve Kontraktuse.
3. Rregulloret e Stafit përfshijnë rregullat, parimet dhe procedurat që rregullojnë përzgjedhjen e stafit, rekrutimin e tyre, klasifikimin e posteve, si dhe funksionimin e efektshëm të Sekretariatit të FBP-së për arritjen e objektivit të këtij Statuti. 

Neni 36

Gjuha zyrtare e Fondit është anglishtja. 

KAPITULLI SHTATË 
STATUSI LIGJOR I FONDIT

Neni 37

Fondi ka personalitetin e plotë ligjor të nevojshëm për përmbushjen e qëllimeve lidhur me aktivitetet e tij. 




KAPITULLI TETË 
FINANCAT

Neni 38

Aktivitetet e Fondit financohen nga kontributet e Palëve Kontraktuese, si dhe nga kontribute financiare nga burimet e tjera të miratuara nga Këshilli i Zyrtarëve të Lartë.

Neni 39

Secila Palë Kontraktuese merr përsipër të sigurojë një kontribut vjetor për Fondin, brenda tremujorit të parë të secilit vit. Kontributi vjetor për Fondin është 30,000.00 € (tridhjetë mijë euro). Shuma e kontributit vjetor mund të ndryshojë me vendim të Konferencës së Ministrave të Punëve të Jashtme. 
Neni 40

Rregullat që rregullojnë përdorimin e mjeteve financiare të Fondit përcaktohen nga Konferenca e Ministrave të Punëve të Jashtme. 

Neni 41

Fondi hap llogarinë e tij bankare te Pala Kontraktuese, duke siguruar selinë e Fondit. Burimet financiare të Fondit ruhen në këtë llogari bankare. Fondet administrohen nga Drejtori Ekzekutiv. 



[bookmark: _GoBack]
KAPITULLI NËNTË
SHPËRNDARJA E FONDIT 

Neni 42

Kur secili Pjesëmarrës i Fondit të Ballkanit Perëndimor merr vendimin për t’u tërhequr nga Fondi i Ballkanit Perëndimor, sipas nenit 6 të Marrëveshjes mbi themelimin e Fondit të Ballkanit Perëndimor, Drejtori Ekzekutiv ndërpret menjëherë çdo aktivitet dhe të gjitha aktivitetet me përjashtim të atyre që lidhen me mbledhjen dhe likuidimin e kërkuar të aseteve dhe kryerjen e pagesave të detyrimeve. 

Neni 43

Brenda disbursimit të aseteve, detyrimet e Fondit kanë prioritet mbi kompensimin e kontributeve.


